BASES DEL CONCURS D'IDEES PER AL DISSENY DE LA CARPETA DE LA UdL 2007-2008

La Universitat de Lleida convoca el segon concurs d'idees per al disseny de la Carpeta de la UdL del curs acadèmic 2007-2008.

1. Participants

a) Podran presentar una proposta de disseny qualsevol persona que sigui membre de la comunitat universitària de la UdL (centres propis i adscrits) en el moment d'aquesta convocatòria.

b) Les propostes es podran presentar individualment o en grup, formant part d’un equip.

f) Podran participar en l’elecció de la proposta de disseny guanyadora tots els estudiants, personal acadèmic i membres del personal d’administració i serveis de la UdL. Aquesta elecció es farà entre les propostes prèviament seleccionades pel jurat del concurs.

2. Presentació de les propostes

a) Les obres presentades han de ser originals i inèdites.

b) La carpeta té unes condicions de producció i uns objectius de comunicació i imatge institucional als quals s’hauran d’ajustar les propostes. El Manual d’Imatge Corporativa de la UdL és de compliment obligat i es pot consultar a: http://www.udl.cat/export/sites/UdL/udl/norma/Organitzacio_interna/manualimatgeudl.pdf

c) El disseny ha de fer una funció de projecció institucional de la UdL, per a la qual cosa ha de mostrar clarament el nom i el logotip de la UdL. El logotip de la UdL es pot obtenir al Servei de Reproducció d’Imatge de la UdL.

d) El disseny que es proposi s’ha de poder aplicar a una carpeta en suport de cartró o PVC.

e) La proposta ha de ser reproduïble en offset a un màxim de 4 tintes i s’han de presentar muntades sobre un cartró ploma i a mida real: 54 cm x 35 cm (de 54 cm amplada de la carpeta oberta x 35 cm d’alçada, les mides del llom de la carpeta, incloses en la amplada, és de 2,5 cm ).

f) L’original es pot confeccionar directament sobre paper i amb programes informàtics de disseny. En tots els casos s’ha de presentar un exemplar imprès a mida real i muntat sobre cartró ploma, i en fitxer informàtic format TIFF de 300 dpi i mida corresponent a la carpeta, en suport CD i que sigui llegible en PC.

g) La proposta ha d’anar signada amb un lema (al dors de la còpia impresa, en la superfície del CD i com a nom del fitxer inclòs) i s’ha d’acompanyar d’un sobre tancat, amb el lema a l’exterior i una fitxa amb les dades personals de l’autor/a o autors/es, segons el model adjunt a aquestes bases.

3. Lloc i termini

La proposta de disseny i la documentació a què es fa referència a l’apartat anterior s’haurà de presentar fins a les 14 hores de l’11 de desembre de 2006, al Servei d’Extensió Universitària.

4. Jurat

El jurat serà nomenat per la Comissió d’Extensió Universitària i estarà format per membres de la UdL i professionals de l’àmbit de la imatge i la comunicació. El jurat podrà convidar els assessors que consideri necessaris.

5. Selecció i elecció

a) Primera fase: el jurat farà una selecció d’un màxim de 5 propostes, les quals es posaran a votació pública entre els membres de la comunitat universitària.

b) Segona fase: el 20 de desembre les propostes finalistes es publicaran en una pàgina web, sota el seu lema, per a que la comunitat universitària participi en l’elecció de la proposta guanyadora.

Les votacions es duran a terme entre el 21 de desembre de 2006 i el 16 de febrer del 2007.

c) Tercera fase: La proposta guanyadora es farà pública el 19 de febrer del 2007.

La UdL podrà proposar per al disseny guanyador els ajustos que consideri necessaris per incorporar al producte final.

6. Premis

a) Per als finalistes, els premis seran, la publicació de les propostes a la web durant la votació popular i la publicació posterior en la web, on constaran els seus noms. També rebran un obsequi de la UdL.

b) Per al guanyador o la guanyadora el premi serà la producció de la carpeta i la seva distribució, fent constar el nom de l’autor/a o autors/es i la seva condició de primer premi en el concurs, així com un premi de 600 euros per a la compra d’un ordenador portàtil i 5 carpetes amb el seu disseny definitiu.

c) D’altra banda, la UdL farà àmplia difusió tant de les propostes finalistes com de la proposta guanyadora.

7. Disposicions finals

a) La UdL es reserva el dret en exclusiva de la utilització del disseny guanyador per a la carpeta del curs 2007-2008, de manera que el disseny guanyador no podrà ser destinat a cap altre ús per part de l’autor/a. La propietat intel·lectual de les propostes finalistes i de la proposta guanyadora serà dels autors i la UdL farà constar el seu nom en qualsevol difusió que se’n faci. La UdL també es reserva el dret d’adaptació del disseny de la proposta guanyadora a altres materials de promoció.

b) Les obres que no resultin premiades podran ser recollides al Servei d’Extensió Universitària a partir de la tercera setmana de febrer del 2007. Passat un mes des d'aquestes dates, els originals que no hagin estat recollits quedaran a disposició del Vicerectorat d’Estudiantat.

c) Prendre part en el concurs pressuposa acceptar aquestes bases. Qualsevol dubte sobre la interpretació d’aquestes bases serà resolt per la Comissió d'Extensió Universitària, i les seues decisions seran inapel·lables.

FITXA D’INSCRIPCIÓ AL CONCURS D'IDEES PER AL DISSENY DE LA CARPETA DE LA UdL 2007-2008

Nom i cognoms ...................................................................................... DNI .................................................
Domicili: Carrer ..................................................... núm. ............... pis ...................... Codi postal ............................. Població ......................................................
Telèfon de contacte ................................... Adreça electrònica .....................................
Estudis en què esteu matriculat/ada o lloc de treball a la Universitat (servei o departament) ....................................................................................................................................
Lema .............................................................................................................
Descripció

Signatura

Nom i cognoms

Lleida, ..................................... de 2006

(Introduïu la fitxa o fitxes en un sobre, tanqueu-lo, escriviu-hi el lema, i lliureu-lo juntament amb la proposta de disseny)

Vicerectorat d’Estudiantat

Servei d’Extensió Universitària

Universitat de Lleida

BASES DEL CONCURS D'IDEES PER AL

k3876808

2006-09-16T13:40:00

Xavier Gómez-Arbonés